"Die Hard" cu extratereștrii. Noul film în care va juca Bruce Willis.
Bruce Willis revine în spațiul cosmic cu noul film Breach. Filmările s-au încheiat, filmul e în post-producție și va fi lansat pe 18 decembrie. Filmul spune povestea supraviețuitorilor rasei umane atacați de extratereștri.
Bruce Willis se întoarce în spațiu. Dar de data asta nu mai bombardează asteroizi, ci împușcă extratereștri.Noul său film, Breach, spune povestea navei spațiale care duce supraviețuitorii rasei umane, decimată de o molimă, către Noul Pământ. Numai că la bord își fac de cap câțiva extratereștri, prilej pentru Bruce Willis să scoată de la naftalină obiceiurile dobândite în seria "Die Hard".Nu știm încă dacă va folosi și celebra expresie "yippee-ki-yay", dar pare filmul potrivit pentru așa ceva. Regizorul, John Suits, e cunoscut pentru filmul "Pandemic" din 2016, în care acțiunea a fost filmată din unghiul personajului principal, asemănător cu un joc video.Filmul nu are buget foarte mare. Însă cei mai mulți bani s-au dus pe onorariul lui Bruce Willis. Iar unii critici sunt de părere că e un fel de "Alien" mai ieftin. În orice caz. Ne așteptăm ca Bruce Willis să salveze încă o dată omenirea.